**NÁRODNÁ RADA SLOVENSKEJ REPUBLIKY**

VII. volebné obdobie

Návrh

**zákon**

z ... 2018,

**ktorým sa dopĺňa zákon č. 400/2015 Z. z. o tvorbe právnych predpisov a o Zbierke zákonov Slovenskej republiky a o zmene a doplnení niektorých zákonov v znení zákona č. 310/2016 Z. z.**

Národná rada Slovenskej republiky sa uzniesla na tomto zákone:

**Čl. I**

Zákon č. 400/2015 Z. z. o tvorbe právnych predpisov a o Zbierke zákonov Slovenskej republiky a o zmene a doplnení niektorých zákonov v znení zákona č. 310/2016 Z. z. sa dopĺňa takto:

§ 19 sa dopĺňa odsekom 6, ktorý znie:

„(6)Právny predpis vyhlásený v priebehu kalendárneho roka, ktorý má podľa náležitosti návrhu právneho predpisu uvedenej v § 7 ods. 1 písm. c) vplyv na podnikateľské prostredie, môže nadobudnúť účinnosť po jeho vyhlásení, a to výlučne k 1. januáru alebo 1. júlu, najskôr však dňom vyhlásenia v zbierke zákonov.“.

**Čl. II**

Tento zákon nadobúda účinnosť 1. marca 2018.